Coel Kinnaman

**Çarlz Coel Nordström Kinnaman** — isveç-amerikalı aktyordur.**** O, ilk dəfə 2010-cu ildə çəkilmiş isveç filmi *Asan pul* və *Yuhan Falk* kriminal serialındakı rolları ilə tanınıb.

Kinnaman beynəlxalq miqyasda daha çox televiziya rolları ilə məşhurdur. O, AMC kanalında yayımlanan *Qətl* serialında detektiv Stefan Holder, *[[Dəyişdirilmiş karbon (teleserial)|Dəyişdirilmiş karbon]]* serialının birinci mövsümündə Takeşi Kovacs, və *Kartlar evi* serialının amerika versiyasında qubernator Vil Konvey obrazları ilə tanınıb.

Bundan əlavə, o, 2014-cü ildə çəkilmiş *[[Robokop (film, 2014)|RoboCop]]* filminin remeykində Aleks Mörfi, DC Comics-in anti-qəhrəman *[[İntiharçılar dəstəsi (film, 2016)|İntihar heyəti]]* (2016) və onun davamı olan *İntiharçılar dəstəsi* (2021) filmlərində isə Rik Flaq obrazlarını canlandırıb.

2019-cu ildən etibarən Apple TV+ platformasında yayımlanan elmi-fantastik *Bütün bəşəriyyət üçün* serialında NASA astronavtı Ed Bolduin rolunu ifa edir

## Erkən həyatı
Kinnaman İsveçin Stokholm şəhərində anadan olub və orada böyüyüb. Onun anası, psixoterapevt Bitte (Nordström), İsveçli atası isə Amerikalı Stiv Kinnaman (əsl adı Devid Kinnaman), Vyetnam müharibəsi zamanı ABŞ ordusuna çağırılıb, lakin Banqkokdakı hərbi bazadan qaçaraq ordunu tərk edib.

Kinnaman həm İsveç, həm də Birləşmiş Ştatlar vətəndaşıdır. Onun atasının ailəsi ABŞ-ın Orta Qərb bölgəsindəndir və irland, həmçinin şotland mənşəlidir. Anasının nənəsi isə ukrayna yəhudisi əsillidir.

Onun beş bacısı var, onlardan biri Melinda Kinnaman aktrisadır (ata tərəfdən ögey bacı). Uşaqlığı dövründə Kinnaman iki dili öyrənib, çünki atası ilə ingilis, anası ilə isə isveçcə danışırdı”.

O, aktyor Aleksander Skarsqord və aktrisa Numi Rapas ilə birgə böyüyüb. Kinnaman bir il ABŞ-ın Texas ştatının Del Val şəhərində mübadilə proqramı çərçivəsində orta məktəbdə təhsil alıb. Orta məktəbi bitirdikdən sonra dünyanı gəzməyə qərar verib. Səyahətlərini maliyyələşdirmək üçün müxtəlif işlərdə çalışıb. Norveçdə pivə zavodunda xətt işçisi və dam təmizləyicisi, Fransız Alp dağlarında isə bar meneceri kimi işləyib.

Daha sonra o, iki il ərzində hər dəfə dörd-beş aylıq Cənub-Şərqi Asiya və Cənubi Amerikaya səyahət edib Cənubi Amerikaya isə skandinaviyalı aktyor David Densiklə birgə yollanıb.

## Şəxsi həyatı
Kinnaman “pektus ekskavatum” adlı vəziyyətlə, sinə sümüyünün içəri doğru batıq görünüşü ilə böyüyüb. Bu qüsurun aradan qaldırılması üçün o, *Altered karbon* serialının çəkilişlərindən əvvəl cərrahi əməliyyat keçirib. Əməliyyat zamanı döş sümüyünü önə itələmək məqsədilə bədəninə iki metal çubuq yerləşdirilib.

Kinnaman kiçik yaşlarından bəri doğma şəhərinin futbol klubu olan Hammarbü İF-in azarkeşidir.

Daimi səyahətləri səbəbindən Kinnamanın aksenti nəzərəçarpacaq dərəcədə qarışıqdı. O, aksentini amerikan aksenti kimi tanıtsa da, “melodiyasının” düzgün olmadığını bildirib və o vaxtdan bəri onu mükəmməlləşdirmək üzərində işləyir.

Kinnaman 2015–2018-ci illər arasında isveçli tatu sənətçisi Kleo Vattenström ilə evli olub. Daha sonra, 2019-cu ilin əvvəllərində isveç-avstraliyalı model Kelli Qale ilə münasibətə başlayıb. Cütlük 2021-ci ilin yanvarında nişanlandıqlarını elan ediblər. Qale Instagram vasitəsilə cütlüyün 2024-cü ildə *Burninq Men* festivalı zamanı evləndiyini təsdiqləyib.

### Hüquqi problemləri
2021-ci ilin 6 avqust tarixində Kinnaman qısamüddətli romantik münasibət yaşadığı Gabriella Magnussona qarşı məhkəmədən müvəqqəti qadağa orderi alıb. O, Magnusson-un onu təhdid edərək pul tələb etmək istədiyini iddia edib. Magnusson isə Kinnaman-a qarşı təzyiq göstərmək cəhdini rədd edib.

2021-ci ilin 11 avqustunda İsveç Prokurorluğu Kinnamana qarşı davam edən araşdırma çərçivəsində zorlamada ittiham irəli sürüldüyünü təsdiqləyib. Lakin 2022-ci ilin oktyabrında araşdırma tamamlanaraq işə xitam verilib, cinayət işi qaldırılmayıb.

## Filmoqrafiya

### Film

### Televiziya

## Mükafat və namizədliklər

## Xarici keçidlər
* 
* 
* 
* 

## İstinadlar